Aaro Kangasmaa

Aaro Kangasmaa (2. elokuuta 1889 Laihia – 2. toukokuuta 1949 Helsinki) oli suomalainen rakennusalalla toiminut insinööri ja toimitusjohtaja.50-vuotias. Ins. Aaro Kangasmaa, Helsingin Sanomat, 02.08.1939, nro 204, s. 6, Kansalliskirjaston digitaaliset aineistot. Viitattu 31.07.2024Kansaneläkelaitoksen henkilökortit-arkisto - 12_7 Vuosina 1946-1949 kuolleiden henkilöiden hakemistokortit, Kaipio, Antti - Karlsson, Johannes, jakso 734: KANGASMAA AARO 02.08.1889 Laihia (Helsinki); Kansallisarkisto Viitattu 31.7.2024Dödsfall, Nya Pressen, 04.05.1949, nro 85, s. 2, Kansalliskirjaston digitaaliset aineistot. Viitattu 31.07.2024 Aaro Kangasmaa opiskeli aluksi Helsingin teollisuuskoulussa, suorittaen sekä huone- että tie- ja vesirakennusosastojen päästötutkinnot. Hän siirtyi sitten jatkamaan opintojaan Berliinin Gewerbeakademiessa ja sieltä Strelitzin Polytechnisches Instituuttiin ja suoritti viimeksimainitussa paikassa rakennus- ja rautabetoni-insinööritutkinnon. Hän teki lukuisia opintomatkoja Euroopan eri maihin ja Amerikkaan. Opintonsa päätettyään Kangasmaa toimi aluksi 1912–1916 Venäjällä suuren venäläis-saksalaisen rakennusurakoitsijaliikkeen Lorentzen & Co:n palveluksessa konstruktöörinä ja työpäällikkönä ja hoiti useita suuria rakennustöitä Pietarissa. Hän siirtyi sitten ruotsalaisen urakoitsijaliikkeen L. E. Hellstedt & Co:n palvelukseen Moskovan sivuliikkeen hoitajaksi ja hoiti tätä tehtävää aina vuoteen 1918 saakka. Tänä aikana L. E. Hellstedt & Co rakensi muun muassa Svenska Kullager Ab:n ja Svenska Gasaccumalator Ab:n suuret tehdasrakennukset Moskovaan. Rakennustoiminta täytyi lopettaa Venäjän vallankumouksen seurauksena vuonna 1918 ja Kangasmaa pakeni Suomeen. Suomessa Kangasmaa perusti 1918 rakennusliike Suomen Rakennus Oy:n, joka myöhemmin 1924 muutettiin Oy Tektor Ab-nimiseksi Kivimaan ollessa liikkeen toimitusjohtajana. Suomen Rakennus Oy rakensi Suomessa lukuisia tehdas-, asunto- ja siltarakennuksia. Yhtiö toimi vuoteen 1947 saakka. Vuonna 1924 Kangasmaa oli perustamassa Oy Termo Ab-nimistä lämpö- ja vesijohtoliikettä ja oli sen johtokunnan puheenjohtajana aina vuoteen 1939 saakka. Vuonna 1929 Kangasmaa perusti tierakennusurakoitsijaliikkeen Oy Viarecta Ab:n ja oli liikkeen toimitusjohtajana ja johtokunnan puheenjohtajana sen perustamisesta lähtien. Vuonna 1932 siirtyi asfalttiemulsiotehdas Oy Colas Ab Kangasmaan hoitoon. Kangasmaa oli myös useiden asunto-osakeyhtiöiden perustajana ja oli Voimavaunu Oy:n hallituksen jäsen. Täydentäviä yhtiötietoja. Suomen Rakennusosakeyhtiö - Finska Byggnadsaktiebolaget, Pörssitieto G. KockOy Tektor Ab 25 år, Hufvudstadsbladet, 12.12.1943, nro 335, s. 14, Kansalliskirjaston digitaaliset aineistot. Viitattu 31.07.2024 Kangasmaa kuului muun muassa Rakennustyönantajaliiton, Suomen Rakennusurakoitsijayhdistyksen, Betoniyhdistyksen ja Yleisen Autoliiton johtoelimiin. == Lähteet == == Aiheesta muualla == * Viarectan digitoituja esitteitå, Kansalliskirjaston digitaaliset aineistot * Viarecta Tampereen esite vuodelta 1937, Viarecta, 01.01.1937, s. 1, Kansalliskirjaston digitaaliset aineistot * Elka : Viarecta- asfalttipäällysteyhtiö Luokka:Suomalaiset insinöörit Luokka:Suomalaiset yritysjohtajat Luokka:Vuonna 1889 syntyneet Luokka:Vuonna 1949 kuolleet